ELJÁRÁSREND

1. Tanulók tanulmányi előrehaladásának ellenőrzése, rendszeres beszámoltatásának, értékelésének rendje:

* A tanulókkal a kapcsolattartás az KRÉTA rendszer Üzenet és Házi feladat funkcióinak alkalmazásával történik. Ezeken keresztül küldik a pedagógusok, oktatók a feladatokat, és jelzik a számonkérés módját.
* Heti rendszerességgel kell a tanulók számára feladatokat küldeni, és ezeket ellenőrizni.
* Kéthetenként a tanulók osztályzatot kapnak a beküldött munkáik alapján. Az a tanuló, aki határidőre, figyelmeztetés ellenére sem küldi be az elkészített feladatot elégtelen osztályzatot kap.
* A tanulmányi követelményeket az a tanuló teljesítette, akinek a Pedagógia Programban meghatározottak szerint van elegendő osztályzata, és a digitális oktatás során megfelelő aktivitást mutatott. A tanév végi elégtelen osztályzatok javítására, illetve az osztályismétlésre a Köznevelési törvény szabályozása az irányadó.

II. Szakmai gyakorlati oktatás teljesítésének módja

A képzés munkarendje nem változik, azok a külső gyakorlati helyek, amelyek biztosítani tudják a feltételeket, fogadhatják a tanulóinkat, amennyiben a szülők is beleegyeznek. A többi külső gyakorlati hely digitális oktatásra áll át, a KRÉTA-hoz való hozzáférésüket biztosítjuk.

III. Pedagógusok, oktatók – ideértve az óraadókat is – munkavégzésének módja

* A tanulókkal a kapcsolattartás az KRÉTA rendszer Üzenet és Házi feladat funkcióinak alkalmazásával történik. Ezeken keresztül küldik a pedagógusok, oktatók a feladatokat, és jelzik a számonkérés módját. Heti rendszerességgel kell a tanulók számára feladatokat küldeni, és ezeket ellenőrizni
* Az órákat a KRÉTA rendszerbe naponta kell beírni, a hiányzók fület „üres”-re állítani. Kéthetenként a tanulók osztályzatot kapnak a beküldött munkáik alapján.
* Az iskola vezetése napi ügyeletet tart az iskolában, a tagintézmény-vezető mellett legalább az egyik helyettesnek is az iskolában kell tartózkodni. A pedagógusok, oktatók otthonról dolgoznak. Kötelesek napi rendszerességgel figyelni a hivatali e-mail címüket, mivel a kapcsolattartásnak ez lesz az eszköze. Rendkívüli esemény felmerülésekor a tagintézmény-vezető értekezletet hívhat össze, amin a részvételt kötelezővé teheti.

IV. A tantárgyfelosztás szerinti órarenden nem változtatunk.